ไทยพาณิชย์ต่อยอดเดินหน้ารีไฟแนนซ์
ไทยพาณิชย์โหมกลยุทธ์รีไฟแนนซ์เอสเอ็มอี หวังดันสินเชื่อปีนี้ทะลุ 6 หมื่นล้านบาท
29 พ.ค. 2555

ไทยพาณิชย์โหมกลยุทธ์รีไฟแนนซ์เอสเอ็มอี หวังดันสินเชื่อปีนี้ทะลุ 6 หมื่นล้านบาท 
นางสุธารทิพย์ พิสิฐบัณฑูรย์ ผู้ช่วยผู้จัดการใหญ่อาวุโส รองผู้จัดการกลุ่มลูกค้าธุรกิจ ธนาคารไทยพาณิชย์ เปิดเผยว่า ในช่วง 4 เดือนที่ผ่านมา สินเชื่อเอสเอ็มอีของธนาคารเติบโตสุทธิไปแล้ว 20% หรือประมาณ 2 หมื่นล้านบาท จากเป้าหมายทั้งปีที่ 6 หมื่นล้านบาท โดยในจำนวนนี้เป็นสินเชื่อจากการรีไฟแนนซ์ของลูกค้าถึง 60% หรือ 1.2 หมื่นล้านบาท 
กลยุทธ์การเติบโตของธนาคารในปีนี้จะเน้นไปที่การรีไฟแนนซ์กลุ่มลูกค้าขนาดกลางที่มียอดขายตั้งแต่ 75500 ล้านบาทต่อปี โดยกำหนดสัดส่วนการเติบโตจากลูกค้าเก่าและลูกค้าใหม่ไว้ที่ 50:50 ขณะที่ลูกค้าขนาดเล็กยอดขายไม่เกิน 75 ล้านบาทต่อปี จะให้น้ำหนักลูกค้าใหม่ 75%
“ก่อนนี้พอร์ตเอสเอ็มอีของเราค่อนข้างเล็ก ถ้าต้องการโตปีละ 2030% ก็ต้องใช้กลยุทธ์นี้ แต่เราไม่ได้ใช้วิธีตัดราคาเพื่อให้ได้ลูกค้ามา โดยปัจจุบันมีฐานสินเชื่อเอสเอ็มอีเพิ่มขึ้นเป็น 2.3 แสนล้านบาท” นางสุธารทิพย์ กล่าว
นางสุธารทิพย์ กล่าวว่า กลุ่มลูกค้าที่ธนาคารจะให้ความสำคัญเป็นพิเศษขณะนี้ ได้แก่ ธุรกิจเทรดดิงประเภทซื้อมาขายไปที่มียอดสินเชื่อไม่เกิน 20 ล้านบาทต่อราย เนื่องจากลูกค้าในกลุ่มนี้เติบโตเร็วมีความต้องการซื้อสินเชื่อสูง นอกจากนี้ลูกค้ากลุ่มนี้ยังมีการป้องกันความเสี่ยงจากอัตราแลกเปลี่ยนเพิ่มขึ้น ทำให้มีความเสี่ยงต่ำลง